CELEX: 52015PC0186
Language: et
Date: 2015-05-04
Title: Ettepanek: NÕUKOGU OTSUS seisukoha kohta, mis võetakse Euroopa Liidu nimel EMP ühiskomitees Euroopa Majanduspiirkonna lepingu II lisa („Tehnilised normid, standardid, katsetamine ja sertifitseerimine”) muutmise kohta (Patareid ja akud)

EUROOPA KOMISJON
            Brüssel,4.5.2015
            COM(2015) 186 final
            2015/0097(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel EMP ühiskomitees Euroopa Majanduspiirkonna lepingu II lisa („Tehnilised normid, standardid, katsetamine ja sertifitseerimine”) muutmise kohta(Patareid ja akud)
            
               
         
         
            
               SELETUSKIRI
            
            
               1.ETTEPANEKU TAUST
            
            
               Siseturu nõutava õiguskindluse ja ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 
            
            
               2.HUVITATUD ISIKUTEGA KONSULTEERIMISE JA MÕJUHINNANGU TULEMUSED
            
            
               Nõukogu otsuse ettepanekule lisatud EMP ühiskomitee otsuse eelnõu eesmärk on muuta EMP lepingu II lisa („Tehnilised normid, standardid, katsetamine ja sertifitseerimine”) selleks, et inkorporeerida EMP lepingusse Euroopa Parlamendi ja nõukogu direktiiv 2013/56/EL
                  1
               .
            
            
               EMP EFTA riigid teevad ettepaneku kehtestada Liechtensteini suhtes erand direktiivi 2006/66/EÜ (muudetud direktiiviga 2013/56/EL) artiklist 17. Kavandatud kohanduse põhjendus on järgmine.
            
            
               Direktiivi 2006/66/EÜ (muudetud direktiiviga 2013/56/EL) artikliga 17 kohustatakse liikmesriike tagama, et iga tootja registreeritakse ning et registreerimise suhtes kehtivad ühesugused menetlusnõuded kooskõlas direktiivi 2006/66/EÜ IV lisaga.
            
            
               1) Õiguslik olukord Liechtensteinis 
            
            
               Vastavalt 1923. aasta tolliliidu lepingule
                  2
                (Zollvertrag), mis jõustus 1. jaanuaril 1924, on Liechtenstein Šveitsi tolliterritooriumi osa. Lepingu artikli 4 kohaselt kohaldatakse Liechtensteinis Šveitsi tollialaseid õigusakte ja kõiki muid Šveitsi föderaalseid õigusakte, mis on vajalikud tolliliidu nõuetekohaseks toimimiseks. 
            
            
               Tolliliidu leping on ainus õiguslik alus, mis lubab Šveitsi tolliasutustel kohaldada Liechtensteinis Šveitsi tollialaseid õigusakte. Liechtensteinil ei ole selles valdkonnas oma õigusnorme. Lisaks käsitletakse Liechtensteini tolliliidu tõttu tehnilisest tolliasjade vaatepunktist ja väliskaubanduse statistika seisukohast üldiselt Šveitsi territooriumina ning mitte eraldi riigina rahvusvaheliste tolliprotseduuride kontekstis. Et tagada Liechtensteini ettevõtjatele õiguskindlus, on kõik tolliliidu õigus- ja haldusnormid jne, mis Šveitsi kaudu on kohaldatavad ka Liechtensteinis, loetletud lisades ja avaldatud Liechtensteini ametlikus väljaandes (Liechtensteinisches Landesgesetzblatt). Lisasid ajakohastatakse pidevalt, niipea kui Šveitsi vastavaid õigus- ja haldusnorme muudetakse.
            
            
               Seetõttu on Šveitsi 15. detsembri 2000. aasta kemikaaliseadus (Chemikaliengesetz vom 15. Dezember 2000) ja Šveitsi 18. mai 2005. aasta keemilise riski vähendamise määrus (Chemikalien-Risiko-Reduktionsverordnung vom 18. Mai 2005, ChemRRV) kohaldatavad nii Šveitsis kui ka Liechtensteinis. Keemilise riski vähendamise määruse lisas 2.15 on sätestatud konkreetsed patareisid käsitlevad eeskirjad, nt tagasitoomise ja tagasivõtmise kohustus, ettemakstud käitlustasu ja patareide tootjate aruandekohustus. Šveitsi patareisid käsitlevad eeskirjad on samaväärsed Euroopa õigusnormidega. Direktiivi 2006/66/EÜ muudatusi on arvesse võetud, nagu ka direktiivi 2013/56/EL sätteid. Kuna keemilise riski vähendamise määrus on kohaldatav Liechtensteinis, on määruse täitmise tagamine Liechtensteinis osaliselt Šveitsi ametiasutuste või nende määratud organisatsioonide ainupädevuses (vt keemilise riski vähendamise määruse lisa 2.15 punkt 6). Šveitsi ametiasutuste määratud organisatsioon, mis tegutseb patareide kõrvaldamise maksude valdkonnas, on INOBAT (Interessenorganisation Batterieentsorgung).
            
            
               Praegune Šveitsi aruandekohustus näeb ette, et patareide tootjad peavad teatama INOBATile vastavalt selle nõuetele patareide koguse, märkides eelkõige ära patareide liigid ja saasteainete sisalduse (vt keemilise riski vähendamise määruse lisa 2.15 punkt 6.3). INOBATi registreerimisvormi nõuded on peaaegu identsed direktiivi 2006/66/EÜ (muudetud direktiiviga 2013/56/EL) IV lisa nõuetega. Vastavalt seaduses sätestatule on patareidega seadmete tootjatel võimalik valida INOBATi või kolmandate isikute vahel, kes on võtnud vastutuse tasu ja aruandekohustuse eest. Neil kolmandatel isikutel on INOBATiga lepinguline suhe. Ettevõtted, kes ei täida oma registreerimis- ja aruandekohustusi, peavad registreerima tolliasutuste esitatud andmete alusel. Šveitsi süsteemiga lihtsustatakse registreerimist, aruandlust ja tasude kogumist, tagades samal ajal kõigi tootjate täieliku registreerimise. 
            
            
               2) Direktiivi 2006/66/EÜ reguleerimisalasse kuuluvate patareide ja akude majanduslik tähtsus Liechtensteinis
            
            
               Direktiivi 2006/66/EÜ artikli 2 kohaselt kohaldatakse direktiivi igat tüüpi patareide ja akude suhtes, olenemata nende kujust, mahust, massist, koostisosadest või kasutusotstarbest (mõningate eranditega, mis on sätestatud artikli 2 lõikes 2). 
            
            
               Liechtensteinis, mis on väga väike riik (160 km2 ja umbes 37 000 elanikku), ei ole väidetavalt asutatud ühtegi patareisid tootvat ettevõtet. Riigi väiksuse ja sellele vastava riikliku turu mahu tõttu tundub, et tootjatel puudub majanduslik huvi toota Liechtensteinis patareisid ja akusid. 
            
            
               Praeguse seisuga impordivad patareisid ainult mõned Liechtensteinis asuvad ettevõtted (kokku 16). Kuna Liechtensteinis kehtib Šveitsi registreerimiskohustus, on need ettevõtted registreeritud Šveitsi registreerimissüsteemis.
            
            
               Seetõttu tekitaks oma registreerimissüsteemi loomine väidetavalt Liechtensteinile ja riigi vähestele patareide importijatele ebaproportsionaalselt suure koormuse, eelkõige arvestades Šveitsi ja Euroopa registreerimisvormide minimaalset ja puhtalt vormilist erinevust.
            
            
               Sellest tulenevalt, arvestades eespool kirjeldatud konkreetset õiguslikku ja faktilist olukorda, taotleb Liechtenstein direktiivi 2013/56/EL, millega muudetakse direktiivi 2006/66/EÜ, kohandamist. EMP EFTA riikide poolt välja pakutud kohandus näeb ette, et muudetud direktiivi 2006/66/EÜ artiklit 17 ei kohaldata Liechtensteini suhtes.
            
            
               3.ETTEPANEKU ÕIGUSLIK KÜLG
            
         
         
            
               Nõukogu määruse (EÜ) nr 2894/94 (Euroopa Majanduspiirkonna lepingu rakendamise korra kohta) artikli 1 lõikega 3 on ette nähtud, et nõukogu määrab komisjoni ettepanekul kindlaks seisukoha, mis tuleb liidu nimel selliste otsuste suhtes võtta. 
            
            
               Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui liidu seisukoha. Komisjon loodab, et ta saab seisukoha EMP ühiskomitees esitada esimesel võimalusel.
            
            
               2015/0097 (NLE)
            
            
               Ettepanek:
            
            
               NÕUKOGU OTSUS
            
            
               seisukoha kohta, mis võetakse Euroopa Liidu nimel 
                  EMP ühiskomitees Euroopa Majanduspiirkonna lepingu II lisa („Tehnilised normid, standardid, katsetamine ja sertifitseerimine”) muutmise kohta
                  (Patareid ja akud)
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 192 lõiget 1 ja artikli 218 lõiget 9,
            
            
               võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta
                  3
               , eriti selle artikli 1 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Majanduspiirkonna leping
                  4
                (edaspidi „EMP leping”) jõustus 1. jaanuaril 1994.
            
            
               (2)Kooskõlas EMP lepingu artikliga 98 võib EMP ühiskomitee otsustada muu hulgas muuta EMP lepingu II lisa („Tehnilised normid, standardid, katsetamine ja sertifitseerimine”, edaspidi „II lisa”).
            
            
               (3)EMP lepingusse tuleb inkorporeerida Euroopa Parlamendi ja nõukogu direktiiv 2013/56/EL
                  5
               .
            
            
               (4)Euroopa Parlamendi ja nõukogu direktiiviga 2013/56/EL tunnistatakse kehtetuks komisjoni otsus 2009/603/EC
                  6
               , mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
            
               (5)Arvestades Liechtensteinis kehtivat õiguslikku ja faktilist olukorda, ei kohaldata Liechtensteini suhtes direktiivi 2006/66/EÜ, mida on muudetud direktiiviga 2013/56/EL, artiklit 17.
            
            
               (6)Seetõttu tuleks EMP lepingu II lisa vastavalt muuta.
            
            
               (7)EMP Ühiskomitees võetav Euroopa Liidu seisukoht peaks põhinema lisatud otsuse eelnõul,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
         
         
            
               EMP lepingu II lisa („Tehnilised normid, standardid, katsetamine ja sertifitseerimine”) kavandatava muutmise kohta EMP ühiskomitees Euroopa Liidu nimel võetav seisukoht põhineb käesolevale otsusele lisatud EMP ühiskomitee otsuse eelnõul.
            
            
               Artikkel 2
            
            
               Käesolev otsus jõustub selle vastuvõtmise kuupäeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  Euroopa Parlamendi ja nõukogu direktiiv 2013/56/EL, 20. november 2013 , millega muudetakse patareisid ja akusid ning patarei- ja akujäätmeid käsitlevat Euroopa Parlamendi ja nõukogu direktiivi 2006/66/EÜ seoses kaadmiumi sisaldavate juhtmeta mootortööriistades kasutamiseks ette nähtud kantavate patareide ja akude ning vähese elavhõbedasisaldusega nööpelementide turulelaskmisega ning tunnistatakse kehtetuks komisjoni otsus 2009/603/EÜ, ELT L 329, 10.12.2013, lk 5.
               
               
                  
                     (2)
                  Šveitsi ja Liechtensteini vaheline 29. märtsi 1923. aasta tolliliidu leping (Zollvertrag, ZV; LR 0.631.112).
               
               
                  
                     (3)
                  EÜT L 305, 30.11.1994, lk 6. 
               
               
                  
                     (4)
                  EÜT L 1, 3.1.1994, lk 3. 
               
               
                  
                     (5)
                  Euroopa Parlamendi ja nõukogu direktiiv 2013/56/EL, 20. november 2013 , millega muudetakse patareisid ja akusid ning patarei- ja akujäätmeid käsitlevat Euroopa Parlamendi ja nõukogu direktiivi 2006/66/EÜ seoses kaadmiumi sisaldavate juhtmeta mootortööriistades kasutamiseks ette nähtud kantavate patareide ja akude ning vähese elavhõbedasisaldusega nööpelementide turulelaskmisega ning tunnistatakse kehtetuks komisjoni otsus 2009/603/EÜ, ELT L 329, 10.12.2013, lk 5.
               
               
                  
                     (6)
                  ELT L 206, 8.8.2009, lk 13.
               
            
      
    ---documentbreak--- 
      
         
               EUROOPA KOMISJON
            Brüssel,4.5.2015
            COM(2015) 186 final
            LISA
            EMP ÜHISKOMITEE OTSUS NR .../2015,...,  millega muudetakse Euroopa Majandsupiirkonna lepingu II lisa („Tehnilised normid, standardid, katsetamine ja sertifitseerimine”)
            järgmise dokumendi juurde:
            ettepanek: nõukogu otsus
            seisukoha kohta, mis võetakse Euroopa Liidu nimel EMP ühiskomitees Euroopa Majanduspiirkonna lepingu II lisa („Tehnilised normid, standardid, katsetamine ja sertifitseerimine”) muutmise kohta(Patareid ja akud)
            
               
         
         
            
               LISA
               
                  EMP ÜHISKOMITEE OTSUS nr .../2015,
                  ...,
               
                  millega muudetakse Euroopa Majanduspiirkonna lepingu II lisa („Tehnilised normid, standardid, 
                  katsetamine ja sertifitseerimine”) 
            
            
               EMP ÜHISKOMITEE,
            
            
               võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
            
            
               ning arvestades järgmist:
            
            
               (1)EMP lepingusse tuleb inkorporeerida Euroopa Parlamendi ja nõukogu 20. novembri 2013. aasta direktiiv 2013/56/EL, millega muudetakse patareisid ja akusid ning patarei- ja akujäätmeid käsitlevat Euroopa Parlamendi ja nõukogu direktiivi 2006/66/EÜ seoses kaadmiumi sisaldavate juhtmeta mootortööriistades kasutamiseks ette nähtud kantavate patareide ja akude ning vähese elavhõbedasisaldusega nööpelementide turulelaskmisega ning tunnistatakse kehtetuks komisjoni otsus 2009/603/EÜ
                  1
               .
            
            
               (2)Euroopa Parlamendi ja nõukogu direktiiviga 2013/56/EL tunnistatakse kehtetuks komisjoni otsus 2009/603/EC
                  2
               , mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
            
               (3)Seetõttu tuleks EMP lepingu II lisa vastavalt muuta,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               EMP lepingu II lisa XV peatükki muudetakse järgmiselt.
            
            
               1.Punkti 12x (Euroopa Parlamendi ja nõukogu direktiiv 2006/66/EÜ) lisatakse järgmine tekst:
            
            
               „-32013 L 0056: Euroopa Parlamendi ja nõukogu direktiiv 2013/56/EL, 20. november 2013 (ELT L 329, 10.12.2013, lk 5).
            
            
               Käesolevas lepingus loetakse selle direktiivi sätteid järgmises kohanduses:
            
            
               Artiklit 17 ei kohaldata Liechtensteini suhtes.”
            
            
               2.Punkt 12zt (komisjoni otsus 2009/603/EÜ) jäetakse välja.
            
            
               Artikkel 2
            
            
               Direktiivi 2013/56/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
            
            
               Artikkel 3
            
            
               Käesolev otsus jõustub […], tingimusel et EMP ühiskomiteele on esitatud kõik EMP lepingu artikli 103 lõike 1 kohased teated?.
            
         
         
            
               
                  3Artikkel 4
            
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel, […].
            
            
               
                     EMP ühiskomitee nimel
               
               
                     eesistuja
                     
                     
                     
                     EMP ühiskomitee
                     sekretärid
                     
               
            
         
         
            
                  
                     (1)
                  ELT L 329, 10.12.2013, lk 5.
               
               
                  
                     (2)
                  ELT L 206, 8.8.2009, lk 13.
               
               
                  
                     (3)
                  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]